ליגת העל בכדורסל נשים

[ממוזער|נטע רפאל (בכחול, [אליצור תל אביב (כדורסל נשים)|אליצור תל אביב) ודקיה כהן (בלבן, הפועל ראשון לציון) במשחק בין הקבוצות בהיכל הספורט גן נחום, ראשון לציון, 2021]]
**ליגת העל בכדורסל נשים** (נקראת גם "ליגת אתנה Winner") היא הליגה הבכירה בכדורסל נשים בישראל. הליגה, שנקראה בעבר "הליגה הלאומית בכדורסל נשים", מנוהלת על ידי מנהלת ליגת העל בכדורסל נשים.

אלופת הליגה לעונת  היא קבוצת מכבי בנות אשדוד, בפעם השביעית בתולדותיה. אליצור תל אביב היא שיאנית הזכיות בליגה עם 14 אליפויות.

## היסטוריה
הליגה הראשונה בכדורסל נשים הוקמה בשנת 1957. בתחילה הליגה הייתה מחולקת לשתי טבלאות (צפון ודרום) ואלופות המחוזות היו משחקות ביניהן משחק אחד מכריע על האליפות. בלטו בה אגודות נשים של מועדוני כדורסל ותיקים כגון מכבי תל אביב, הפועל תל אביב והפועל ירושלים, ושתי הראשונות היו לזוכות הכמעט בלעדיות במהלך שני העשורים הראשונים. הדבר השתנה רק בשנת 1976, עת ייסדה אליצור תל אביב שליטה ארוכה בליגה ושרשרת אליפויות שנמשכה 19 שנים (כולל זכיות של אליצור חולון, עימה התאחדה בסוף שנות ה-80). מאמצע שנות ה-90 חל שינוי עם הצטרפות שחקניות מברית המועצות לשעבר ומאבקי האליפות ניטשו בעיקר בין קבוצת אליצור רמלה לא.ס. רמת השרון. בעשור השני והשלישי של המאה ה-21 שלטו בליגה בעיקר אליצור רמלה ומכבי בנות אשדוד (6), כשאחת מהן הופיע בגמר בכל שנה, ונערכו ביניהן תשעה גמרים ישירים (חמש זכיות לרמלה וארבע לאשדוד) כולל חמישה ברציפות בשנים 2011–2015.   

הקבוצות הזוכות במקומות העליונים בליגה או בגביע המדינה משתתפות בליגת היורוקאפ, בה מתחרות קבוצות בעלות הישגים דומים מרחבי אירופה. א.ס. רמת השרון הגיעה לגמר בעונת 1999 ולמקום שלישי בעונת 2005, ואליצור רמלה הצליחה לזכות בגביע היורוקאפ בעונת 2011.
השתתפות ביורוליג ניתנת אופציה לזוכה באליפות אם תציב תקציב גבוה להשתתפות במפעל.

משחקי הליגה משודרים בערוץ הספורט. זוהי ליגת הנשים היחידה בישראל שמשחקיה משודרים בשידור חי. בעשור הראשון הליגה היוותה תחרותיות רבה עם תחילת השתתפות שחקניות מליגת ה-WNBA ומשחקי הליגה משכו קהל רב. 
שחקניות ידועות מליגת ה-WNBA אשר שיחקו בליגה הן מוואדי מאביקה, דיאנה נולאן, שריל פורד, דוואנה בונר  וליז קמבייג' .

על אף חשיבותה של הליגה לענף כדורסל הנשים בישראל, בעשור השני החלה פיחות בסיקור התקשורתי עקב שינוי הקצאת המשאבים מההמועצה להסדר ההימורים בספורט ומעמדה של הליגה נשחק עם נטישת מפרסמים, מה שהביאה לכך שכל פתיחת עונה מתקשה מנהלת הליגה להבטיח את קיומה הכלכלי וקושי במשיכת ספונסרים לקבוצות. נושא זה נידון בבג"ץ בשנת 2016 בטענה כי הליגה מופלית מבחינה תקציבית ביחס לכדורגל ולכדורסל גברים. כתוצאה מהגשת העתירה התחייב משרד התרבות והספורט לחתום על הסכם שיווק מתחדש רב שנתי בין המנהלת לפרויקט אתנה וכן להכפלה פי שלושה של התמיכות הכספיות הישירות המועברות מהמועצה להסדר ההימורים לקבוצות ליגת העל, שנקראת על כך "ליגת אתנה Winner".

בעקבות ההסכם שנחתם תקציב הליגה הוכפל בעשור השלישי והגיע לשיא כל הזמנים, אך רמת הסיקור התקשורתי והגעת הקהל לאולמות נשאר נמוך יחסית, בעוד רמת הליגה ירדה עקב אי תמיכת הרשויות בקבוצות.

בעונת 2025/26 השתנה מתווה הזרות ל-2+2, שתי שחקניות זרות, בנוסף לשתי בוסמניות בכל קבוצה. זאת תוך הכנסת החוק הרוסי הזכור מליגת הגברים, שיחייב כל קבוצה לשחק עם 2 שחקניות ישראליות על הפרקט בכל עת, כך שרק 3 מהזרות יוכלו לשחק בו זמנית.

## הקבוצות
### הרכב הליגה
מספר הקבוצות בליגה אינו קבוע ונע בין 8 ל-10 בהתאם להחלטת מנהלת הליגה. ההחלטה על עליית ליגה או ירידה מורכבת בענף זה בעיקר מההיבט התקציבי ויכולת להעמיד תקציב ראוי לליגה הבכירה. 
כל קבוצה רשאית להחתים שתי שחקניות זרות, ושחקנית בוסמנית (אירופאית) אחת לליגה כאשר קבוצות המשחקות במפעלים האירופיים רשאיות לצרף שחקנית בוסמנית נוספת אשר רשאית לשחק רק במפעל האירופאי בלבד.

### הקבוצות בליגה בעונת 2025/2026
בעונה זו הליגה כוללת 10 קבוצות:

## שיטת המשחקים
הליגה הסדירה משוחקת בשיטת שני סבבים של 9 משחקים בכל סיבוב, ובסיום העונה הסדירה הקבוצות שסיימו במקומות 1–6 מעפילות לפלייאוף העליון והקבוצות שסיימו במקומות 7–10 משחקות בפלייאוף התחתון.

### הפלייאוף העליון
הקבוצות שהעפילו לפלייאוף העליון ממשיכות בסבב משחקים אחד של 5 משחקים בשיטה של המשך הליגה תוך שמירת הנקודות מהליגה הסדירה, ובסיום הסבב 4 הקבוצות שסיימו במקומות 1–4 מתמודדות בשיטת ההצלבה. הקבוצה במקום ה-1 משחקת מול הקבוצה במקום ה-4 והקבוצה במקום ה-2 משחקת מול הקבוצה במקום ה-3 בסדרות הטוב מ-5, כשלמדורגת גבוה יותר יש יתרון ביתיות.

שתי המנצחות בסדרות חצי הגמר מעפילות לגמר, של הטוב מ-5 שבסיומו מוכתרת אלופת המדינה.

### הפלייאוף התחתון
הקבוצות שסיימו במקום 7–10 ממשיכות בסבב נוסף בשיטה של המשך הליגה תוך שמירת הנקודות מהליגה הסדירה. כל קבוצה משחקת 3 משחקים בסבב זה, והקבוצה שמסיימת אחרונה בסיום הסבב יורדת לליגה הלאומית.

הקבוצות שסיימו במקומות 7–8 את העונה הסדירה מארחות שני משחקי בית, והקבוצות שסיימו במקומות 9–10 מארחות משחק בודד.

## זכיות לפי עונה

## טבלת זכיות באליפות

## קישורים חיצוניים
* 

* ליגת העל נשים בכדורסל בערוץ הספורט
* היכל התהילה של כדורסל הנשים
* 
* 
* 

## הערות שוליים

קטגוריה:תחרויות כדורסל נשים בישראל
על בכדורסל נשים